22.05.2020

<https://korona.gov.sk/ekarantena/>

donáškové služby, pomoc susedov, priateľov, dobrovoľníkov, ale Vy ani členovia Vašej domácnosti nemôžete opustiť domácu izoláciu.

**Pokiaľ žijete v spoločnej domácnosti s inými osobami, povinnosť domácej izolácie sa vzťahuje aj na tieto osoby spolu s Vami. Domácu izoláciu neodporúčame absolvovať v spoločnej domácnosti, v ktorej žije** **človek starší ako 65 rokov**. Prosím, premyslite si voľbu domácej izolácie aj s ohľadom na členov Vašej domácnosti.

### Chcem sa vrátiť na Slovensko a mám záujem o domácu izoláciu. Ako mám postupovať?

Ak ste rozhodnutí pre domácu izoláciu, vyplňte registračný formulár a stiahnite si aplikáciu eKaranténa **v dostatočnom predstihu pred príchodom na štátne hranice**.

! **Upozornenie**

**Nenechajte si to na poslednú chvíľu. Na štátnych hraniciach väčšinou nie je dostatočný mobilný signál, ani internetové pripojenie.**

V ďalšej časti Vám vysvetlíme postup.

Open all sections

## 1. Vyplňte formulár na stránke korona.gov.sk

### Údaje vo formulári

Do formulára budete musieť zadať:

* osobné údaje,
* mobilné telefónne číslo,
* hraničný prechod, cez ktorý budete prechádzať,
* poznávaciu značku vozidla (ak v ňom plánujete prekročiť hranicu),
* osoby, s ktorými cestujete alebo budete v domácej izolácii,
* miesto izolácie (pozor: vždy musíte miesto označiť miesto aj presne na mape vo formulári; ak ide o chatku, prípadne záhradný domček, ktoré nemajú súpisné číslo, nie je podmienkou presná adresa, toto miesto označte priamo na mape vo formulári),
* deti do 16 rokov a osoby žijúce v spoločnej domácnosti, s ktorými chcete stráviť domácu izoláciu.

! **Upozornenie**

**Venujte prosím vypĺňaniu registračného formulára veľkú pozornosť, miesto domácej karantény a osoby v spoločnej domácnosti starostlivo zvážte, po zaregistrovaní údaje zadané do registračného formulára už nemôžete meniť ani dopĺňať!**

**Osoby v spoločnej domácnosti**, ktorým vznikne povinnosť ostať v domácej izolácii spolu s Vami **sa nemusia samostatne registrovať a stiahnuť si aplikáciu eKaranténa.** Tieto osoby ale **musia byť uvedené vo Vašom registračnom formulári**. Za účelom kontroly nahlásenia všetkých osôb v domácnosti k Vám **môže prísť námatková kontrola** Regionálneho úradu verejného zdravotníctva a za porušenie tohto nariadenia Vám **hrozí pokuta**.

### Deti do 16 rokov

**Deti do 16 rokov sa neregistrujú** prostredníctvom registračného formuláru **ani si nesťahujú aplikáciu eKaranténa,** nahlasuje ich zákonný zástupca vo svojom registračnom formulári (kolónka Osoby, s ktorými cestujete alebo budete tráviť domácu izoláciu).

**Príklad:**  
Ak cestujete 2 dospelí a 2 deti do 16 rokov, o registráciu musia požiadať a aplikáciu musia mať nainštalovanú a spustenú obaja dospelí. Deti musia byť uvedené v dospelých.

Zaregistrujte sa vyplnením registračného formuláru pre domácu izoláciu.

[Zaregistrujte sa](http://ekarantena.korona.gov.sk/)

Po vyplnení registračného formuláru sa Vám objaví informácia, že je potrebné si stiahnuť aplikáciu eKaranténa.

## 2. Minimálne technické požiadavky na aplikáciu eKaranténa

### Android

* minimálne operačný systém Android verzia 5.0 alebo novší
* Google Play Services v 13.0
* kamera
* určovanie polohy (známe ako GPS)
* internetové spojenie

### iOS

* minimálne operačný systém iOS 10.0 alebo novší
* povolenie PUSH notifikácií
* kamera
* určovanie polohy (známe ako GPS)
* internetové spojenie

Pre zabezpečenie domácej izolácie budete náhodne vyzývaní na rozpoznanie prostredníctvom biometrie tváre. **Rozpoznanie pomocou biometrie tváre** bude technologicky zabezpečené priamo **pomocou aplikácie eKaranténa** (tzn. nemusíte mať smartfón, ktorý podporuje rozpoznanie biometrie tváre, napríklad iPhone s Face ID technológiou, stačí kamera).

## 3. Stiahnutie a aktivácia aplikácie pred príchodom na štátnu hranicu

### Čo a ako musím spraviť pred príchodom na hranicu ?

1. Stiahnite si aplikáciu z **App Store** alebo **Google Play**.
2. Po stiahnutí aplikácie **povoľte všetky prístupy** a následne budete vyzvaní na **zadanie Vášho mobilného čísla priamo do aplikácie**.
3. **Následne Vám príde aktivačná SMS**. **V aktivačnej SMS bude uvedený kód, ktorý je potrebné zadať do aplikácie eKaranténa.** Po zadaní kódu sa aplikácia eKaranténa spáruje s údajmi uvedenými vo Vašom registračnom formulári, ktoré v aplikácii následne uvidíte. V aplikácii uvidíte aj Váš **COVID-19-PASS** (čiarový kód a tri trojice znakov), ktorý Vám bol pridelený po registrácii.
4. **Aplikácia eKaranténa Vás informuje o tom, že je pripravená na Váš prechod štátnymi hranicami.**

Ako v nastaveniach telefónu udeliť aplikácii potrebné povolenia?

Pri prvom zapnutí po inštalácií Vás aplikácia sama vyzve na udelenie potrebných povolení – stačí zakaždým stlačiť „áno“.

Ak by sa to z rozličných dôvodov nepodarilo, tieto povolenia jej viete udeliť aj prostredníctvom nastavení Vášho telefónu. Ako na to?

**ANDROID**

1. Otvorte nastavenia.
2. Zvoľte „Aplikácie & oznámenia“.
3. Zvoľte „Povolenia“.
4. Vyberte, pre akú funkcionalitu chcete udeliť aplikácií povolenia (Kamera / Vaša poloha).
5. V zozname aplikácií nájdite eKaranténa a zvoľte povoliť.

**iOS (Apple)**

1. Otvorte nastavenia.
2. Vyberte aplikáciu eKaranténa.
3. Vyberte, pre akú funkcionalitu chcete udeliť aplikácií povolenia (Kamera / Vaša poloha) a guličku posuňte doprava.

## 4. Ďalšie potrebné dokumenty

Na prechod štátnou hranicou budete okrem registrácie a aktívnej aplikácie eKaranténa potrebovať aj podpísané 2 dokumenty. **Vytlačte a podpíšte oba dokumenty 2x ešte pred príchodom na hranice.**

Jedná sa o **Čestné prehlásenie** a **Súhlas s podrobením sa nariadenej izolácie v domácom prostredí za použitia mobilnej aplikácie.**

[Čestné prehlásenie (PDF, 55 kB)](https://korona.gov.sk/wp-content/uploads/2020/05/cestn-prehl-senie_smartkarant-na.pdf) [Súhlas s domácou izoláciou (PDF, 236 kB)](https://korona.gov.sk/wp-content/uploads/2020/05/s-hlas_smartkarant-na.pdf)

## 5. Prechod štátnymi hranicami

### Čo sa udeje na štátnej hranici?

! **Upozornenie**

**Príchod na štátnu hranicu si naplánujte v čase medzi 08:00-18:00 hod. (7 dní v týždni). Je to čas, v ktorom Vás budú vedieť vybaviť príslušníci polície. Mimo tohto času nebude zabezpečená technická podpora.**

V prípade, ak idete do domácej izolácie, musíte si zabezpečiť individuálnu dopravu. Preferovaným **dopravným prostriedkom** na prekročenie štátnej hranice je **auto**. Máte tri možnosti:

**A.** Hranicu prekročíte v aute a pokračujete ním rovno do miesta domácej izolácie.

**B.** Dopravíte sa na hranicu inak (autobus, taxi, peši). Na hranicu pre Vás príde autom člen Vašej domácnosti. Je to človek, ktorý spolu s Vami absolvuje povinnú domácu izoláciu.

**C.** Dopravíte sa na hranicu inak (autobus, taxi, peši). Na hranicu pre Vás príde autom iná osoba (môže byť aj taxi), ktorá nie je členom domácnosti a nenastupuje s Vami do domácej izolácie, ale táto osoba musí byť počas celého presunu chránená bezventilovým respirátorom FFP2/KN95.

### Ako bude prebiehať hraničná kontrola?

1. Po príchode na hranicu príslušníkovi polície predložíte doklad totožnosti.
2. Príslušník Vás požiada, aby ste spustili aplikáciu a na jej odomknutie použili biometrické rozpoznávanie tváre.
3. Aplikácia eKaranténa Vám zobrazí Váš COVID-19-PASS, ktorý predložíte príslušníkovi polície.
4. Príslušník naskenuje COVID-19-PASS svojím mobilným telefónom a overí oprávnenie na vstup. Oprávnenie na vstup môže v niektorých prípadoch overiť aj vysielačkou s operačným strediskom policajného zboru.
5. Príslušník skontrolujte a porovná údaje z Vášho dokladu totožnosti s údajmi zobrazenými v aplikácii. V prípade, že údaje súhlasia, potvrdí overenie a nadiktuje Vám 4−miestne číslo, ktoré zadáte prostredníctvom možnosti „Zadať výzvu“ do svojej aplikácie eKaranténa.
6. Aplikácia vygeneruje odpoveď vo forme  6−miestneho čísla, ktoré poskytnete príslušníkovi polície.
7. Príslušník polície overí prostredníctvom tohto čísla Vaše oprávnenie na vstup. V prípade, ak je číslo správne, príslušník polície Vám povolí vstup na územie SR s aktivovanou domácou izoláciu.
8. Príslušník polície Vám dá podpísať Čestné vyhlásenie a Súhlas s podrobením sa nariadenia izolácie v domácom prostredí za použitia mobilnej aplikácie. V prípade ak ste si tieto dokumenty pripravili vopred skrátite si tak čas vybavenia (nezabudnite každý dokument musíte mať vytlačený a podpísaný 2x).
9. V prípade, že ste neprišli na hranice autom, môže príslušník polície skontroluje, či pre Vás niekto autom prišiel.
10. Aktivovaná domáca izolácia znamená, že od tohto momentu Vám začína plynúť povinnosť bezodkladne a najkratšou cestou sa dopraviť na adresu zvoleného miesta domácej izolácie. Cestou sa zdržujte sociálnych kontaktov, nesmiete sa nikde zastavovať, nakupovať a podobne.
11. O aktivácii domácej izolácie Vás bude informovať aj notifikácia. (V prípade nedostatočného signálu dostanete notifikáciu hneď, ako sa signál obnoví. Čas na presun do mieste domácej karantény, ale začína plynúť prechodom hranice).

! **Upozornenie**

**Ak je v aute s Vami viac osôb (okrem detí do 15 rokov), je potrebné, aby boli všetci zaregistrovaní a mali nainštalovanú aplikáciu eKaranténa.**

**V prípade akýchkoľvek problémov** (nemožnosť overenia prostredníctvom aplikácie, nemožnosť aktivácie aplikácie príslušníkom polície), **ste povinní absolvovať štandardnú štátnu karanténu v príslušnom zariadení.**

### Presun do domácej izolácie

Ak všetko prebehlo v poriadku a príslušník polície Vám povolil vstup, je Vašou povinnosťou bezodkladne sa presunúť na zvolené miesto domácej izolácie. Pripomíname, že na presun máte 8 hodín od aktivácie domácej izolácie.

! **Upozornenie**

**Na miesto domácej izolácie nesmiete cestovať verejnými dopravnými prostriedkami (autobus, električka, vlak atď.).**

**Pripomíname, že ak pre Vás na hranice niekto prišiel autom, táto osoba musí byť počas celého presunu chránená bezventilovým respirátorom FFP2/KN95, alebo sa musí následne podrobiť 14- dennej domácej izolácii spolu s Vami.**

## 6. Pobyt v domácej izolácii

### Čo musíte dodržať?

Váš mobilný telefón počas domácej izolácie:

1. musí byť nepretržite zapnutý,
2. nesmie byťzapnutý letový režim,
3. musí byť nepretržite pripojený na internet.
4. musí mať aktívnu aplikáciu (ponechajte ju v aktívnom stave),
5. umožniť automatickú aktualizáciu mobilnej aplikácie na monitorovanie dodržiavania domácej izolácie,
6. povoliť mobilnému zariadeniu lokálne uložiť odfotografovanú podobizeň tváre používateľa mobilnej aplikácie na monitorovanie dodržiavania nariadenej izolácie,
7. musí mať zapnuté a povolené určovanie polohy (známe ako GPS),
8. musí mať nepretržite povolené prijímanie notifikácií (vrátane SMS) na mobilnom zariadení,
9. povolené používanie kamery pre účely rozpoznanie biometrie tváre, technologicky to bude zabezpečené priamo pomocou aplikácie eKaranténa (tzn. rozpoznanie tváre sa udeje prostredníctvom kamery a aplikácie eKaranténa, nemusíte mať smartfón, ktorý podporuje rozpoznanie biometrie tváre, napríklad iPhone s Face ID technológiou, stačí kamera).

! **Upozornenie**

**Aplikáciu počas domácej izolácie nikdy nevymažte, ponechajte ju nainštalovanú. Opätovná inštalácia nie je možná!**

Počas 14-tich dní domácej izolácie ste povinní zdržiavať sa len vo Vami určenom mieste domácej izolácie, zdržať sa sociálnych kontaktov, zdržať sa akýchkoľvek činností, ktoré si vyžadujú opustiť miesto domácej izolácie alebo prijímať v mieste izolácie osoby mimo Vašej domácej izolácie.

Zároveň máte povinnosť sledovať svoj zdravotný stav (náhly nástup aspoň jedného z týchto príznakov: horúčka, kašeľ, dýchavičnosť) a v prípade objavenia sa príznakov bez meškania telefonicky kontaktovať ošetrujúceho lekára a územne príslušný regionálny úrad verejného zdravotníctva.

## 7. Test na COVID-19

Súčasťou domácej izolácie je tiež povinnosť absolvovať test na COVID-19. Test budete absolvovať zvyčajne najskôr na 5. deň domácej izolácie.

Za účelom testovania na COVID-19 Vás bude v priebehu niekoľkých dní po nastúpení do domácej izolácie kontaktovať pracovník Regionálneho úradu verejného zdravotníctva alebo **Vás vyzve aplikácia eKaranténa, aby ste sa objednali na test sami.** Ak budete kontaktovaní pracovníkom Regionálneho úradu verejného zdravotníctva, s pracovníkom si dohodnete telefonicky miesto a spôsob vykonania testu podľa Vašich možností.

**Objednať sa naň môžete už na 3.deň v domácej izolácii.**

[Objednajte sa na test](https://korona.gov.sk/poziadat-o-vysetrenie-na-covid-19/)

V prípade, že na testovanie na COVID-19 využijete odberné miesto, tzn. dopravíte sa vlastným autom a **odber absolvujete priamo z auta cez okienko** (tzv. drive through odberné miesto), **táto cesta sa nebude vnímať ako porušenie podmienok domácej izolácie**.

## 8. Porušenie domácej izolácie

! **Upozornenie**

**Dodržujte domácu izoláciu! Aplikácia eKaranténa bude náhodne niekoľko krát denne požadovať biometriu tváre, nereagovanie sa bude považovať za možné porušenie domácej izolácie.**

V dodržiavaní podmienok domácej izolácie Vám **pomáha aplikácia eKaranténa**. Aplikácia je určená na to, aby s Vami komunikovala počas domácej izolácie. To platí aj pri porušení domácej izolácie. **Aplikácia eKaranténa vyhodnocuje Vaše správanie** a pokiaľ zaznamená podozrenie z porušovania, automaticky o tom upovedomí pracovníkov Regionálneho úradu verejného zdravotníctva.

### Čo sa rozumie porušením domácej izolácie?

* opustenie miesta určeného na domácu izoláciu,
* nastavenie režimu lietadla na telefóne,
* odinštalovanie aplikácie,
* vypnutie telefónu,
* systémovo vypnuté sledovanie polohy telefónu,
* vypnutie mobilných dát alebo wifi,
* nereagovanie na výzvu aplikácie – overiť sa prostredníctvom rozpoznania biometrie tváre,
* výber miesta domácej izolácie mimo mobilného signálu,
* manipulácia s GPS polohou alebo s aplikáciou.

V prípade porušenia podmienok domácej izolácie Vás na porušenie upozorní aplikácia, zároveň dostanete aj výstražnú SMS. Táto SMS sa zasiela aj preto, aby Vás výstraha zastihla, ak by sa Vám minuli mobilné dáta, nefungovala Wi-Fi a podobne.

! **Upozornenie**

**Za nerešpektovanie podmienok domácej izolácie môže Úrad verejného zdravotníctva uložiť pokutu podľa § 56 ods. 2 zákona č. 355/2007 Z. z. vo výške do 1659 eur. Rovnako aj orgány Policajného zboru a obecnej polície môžu uložiť blokovú pokutu vo výške do 1000 €.**

## 9. Ukončenie domácej izolácie

**Ak nie ste pozitívne testovaní, po 14 dňoch sa Vaša domáca izolácia končí a aplikácia sa automaticky vypne.** Ďalej Vás už nemonitoruje.

**Ak ste pozitívne testovaní na COVID-19**, lekár alebo hygienik určí ďalší postup. Vaša aplikácia eKaranténa zostáva naďalej aktívna. V prípade mierneho priebehu ochorenia zostanete doma, v prípade zhoršenia zdravotného stavu budete hospitalizovaní (podľa štandardných postupov). Po uplynutí 14 dní Vám test na COVID-19 zopakujú.

V prípade, že potrebujete pomôcť s vypĺňaním formuláru alebo ak potrebujete doplňujúce informácie k domácej izolácii.

Volajte na [0800 221 234](tel:0800221234) alebo na [\*0123](tel:*0123)

Zo zahraničia [+421 222 113 333](tel:+421222113333)

<https://korona.gov.sk/karantenne-opatrenia/>

# Karanténne opatrenia

**Platnosť nariadenia od: 21. mája 2020, 7:00 hod.  
Platnosť nariadenia do: do odvolania**

S účinnosťou od 21. mája 2020 od 7:00 platí Opatrenie, ktoré viacerým skupinám ľudí umožní pricestovať na Slovensko zo zahraničia bez nutnosti povinnej štátnej 14-dňovej karantény.

! **Upozornenie**

**Povinná štátna karanténa naďalej platí pre všetkých, ktorí pricestujú na Slovensko (táto povinnosť platí aj pre osoby žijúce v spoločnej domácnosti) a nevzťahuje sa na nich toto Opatrenie.**

V texte nižšie nájdete informácie o tom, či sa na Vás výnimky z povinnej štátnej karantény vzťahujú a nemusíte do nej ísť a za akých podmienok.

Toto opatrenie je pomerne rozsiahle, použite CTRL+F pre rýchlejšie vyhľadávanie.

Open all sections

## Cestovanie s návratom do 24 hodín

Do povinnej karantény nemusia ísť ani tí, ktorí majú **trvalý** alebo **prechodný** **pobyt** na Slovensku a vycestujú do:

* Českej republiky,
* Maďarska,
* Poľska,
* Rakúska,
* Slovinska,
* Chorvátska,
* Nemecka,
* alebo Švajčiarska.

! **Upozornenie**

**Pobyt v týchto krajinách nesmie presiahnuť 24 hodín.**

Polícia upozorňuje občanov, aby si pred vycestovaním zistili [podmienky vstupu do krajín, kam cestujú](http://www.mzv.sk/aktuality/koronavirus-2019). Stále platí zásada, že [štátnu hranicu je možné prekročiť len cez otvorený hraničný priechod](http://www.minv.sk/?tlacove-spravy-2&sprava=zoznam-hranicnych-priechodov-na-vnutornych-hraniciach-ktore-mozno-pouzivat-do-27-maja).

### Tlačivo o prekročení štátnej hranice

[Tlačivo o prekročení hraníc (DOCX, 12 kB)](https://korona.gov.sk/wp-content/uploads/2020/05/tlacivo-prekrocenie-2.docx) [Tlačivo o prekročení hraníc (PDF, 89 kB)](https://korona.gov.sk/wp-content/uploads/2020/05/tlacivo-prekrocenie-1.pdf)

Tlačivo je potrebné vytlačiť a na hranici bude zapísaný čas a dátum vycestovania. Tlačivo majte so sebou pri návrate na Slovensko. Ak nespadáte do skupín osôb, ktoré nemusia absolvovať povinnú karanténu, bez tohto tlačiva musíte absolvovať povinnú karanténu.

## Kto nemusí isť do karantény (bez preukazovania sa negatívnym testom)?

Do štátnej karantény pri vstupe na územie Slovenskej republiky nemusia ísť niektoré skupiny ľudí a profesií a nemusia sa preukázať negatívnym testom na ochorenie COVID-19. Nemusia ani svoj vstup na Slovensko nahlásiť svojmu lekárovi. Povinná karanténa sa teda nevzťahuje na:

* vodičov nákladnej dopravy, pilotov, členov posádky lietadla alebo iných členov leteckého personálu, posádku v lodnej nákladnej doprave, rušňovodičov, vozmajstrov, vlakové čaty a obslužných pracovníkov v železničnej nákladnej doprave;

tieto osoby, ktoré prekračujú hranicu Slovenskej republiky aj inými spôsobmi dopravy za účelom presunu do miesta, kde budú vykonávať svoju činnosť alebo pri návrate domov sa preukážu [potvrdením od zamestnávateľa v štátnom jazyku Slovenskej republiky (PDF, 1 MB)](https://korona.gov.sk/wp-content/uploads/2020/05/osvedcenie-pracovnikov-v-medzinarodnej-doprave_svk.pdf) alebo [osvedčením pre pracovníkov v medzinárodnej doprave, ktorého vzor je uvedený v prílohe č.](https://eur-lex.europa.eu/legal-content/SK/ALL/?uri=CELEX%3A52020XC0324%2801%29) 3 oznámenia Európskej komisie o uplatňovaní zelených jazdných pruhov (Green Lanes),

* vodičov a posádky zdravotnej služby, ktorí vykonávajú transport pacienta a vodičov a posádky vykonávajúcich prevoz orgánov určených na transplantáciu, krvi a krvných náhrad,
* zamestnancov pohrebných služieb, ktorí vykonávajú medzinárodnú prepravu ľudských pozostatkov alebo ľudských ostatkov na účely pochovania alebo spopolnenia,
* po odsúhlasení [žiadosti](https://www.standardnepostupy.sk/formulare-pre-neodkladne-vycestovanie-a-pre-navrat-domov/) Ministerstvom zdravotníctva Slovenskej republiky po odsúhlasení Ministerstvom zdravotníctva Slovenskej republiky na osoby, ktoré vstupujú alebo opúšťajú územie Slovenskej republiky za účelom zabezpečenia akútnej a neodkladnej diagnostiky a liečby, protokolárnej prevencie a liečby, a pokračujúcej liečby zdravotných stavov svojich, alebo osôb im blízkym, (potrebné podať 48 hodín pred vycestovaním alebo vstupom na Slovensko),
* po odsúhlasení Ministerstvom vnútra Slovenskej republiky alebo Ministerstvom obrany Slovenskej republiky na tranzit príslušníkov policajných zborov prechádzajúcich územím Slovenskej republiky na plnenie úloh vyplývajúcich z členstva v EÚ a príslušníkov ozbrojených síl a NATO,
* po odsúhlasení Ministerstvom vnútra Slovenskej republiky na vykonanie tranzitu štátnych príslušníkov členských štátov EÚ a ich rodinných príslušníkov navracajúcich sa do domovskej krajiny a prechádzajúcich územím Slovenskej republiky bez zastavenia a na osoby, ktoré vstupujú na územie Slovenskej republiky na základe žiadosti orgánov činných v trestnom konaní,
* osoby požívajúce diplomatické výsady a imunitu,
* po odsúhlasení Ministerstvom zahraničných vecí a európskych záležitostí Slovenskej republiky na zamestnancov medzinárodných organizácií, medzinárodných finančných inštitúcií a inštitúcií Európskej únie, ktorí majú na území Slovenskej republiky miesto výkonu práce a ich rodinných príslušníkov,
* poslancov Európskeho parlamentu zvolených v Slovenskej republike a ich rodinných príslušníkov,
* osoby, ktoré vstupujú na územie Slovenskej republiky počas a po skončení dočasného vyslania v cudzine spolu s ich rodinnými príslušníkmi,
* osoby, ktoré vstupujú na územie Slovenskej republiky z dôvodu realizácie právoplatného súdneho rozhodnutia vo veci vykonávania striedavej starostlivosti rodičov o maloleté dieťa, prípadne práva styku s maloletým dieťaťom; osoba, ktorá takto vstupuje na územie Slovenskej republiky je povinná pri vstupe na územie Slovenskej republiky preukázať sa právoplatným rozhodnutím súdu alebo rodičovskou dohodou a zároveň informovať Ministerstvo práce, sociálnych vecí a rodiny Slovenskej republiky ([Centrum pre medzinárodnoprávnu ochranu detí a mládeže](http://www.cipc.gov.sk/kontakt/)) o zámere vstupu na územie Slovenskej republiky z dôvodu uvedeného v tomto bode,
* po [odsúhlasení](https://korona.gov.sk/karantenne-opatrenia/#vynimky) Ministerstvom pôdohospodárstva a rozvoja vidieka Slovenskej republiky osoby zabezpečujúce servis a údržbu poľnohospodárskej techniky, posádky poľnohospodárskej techniky a ich sprievod v období od 01.06.2020 do 30.10.2020.

Pracovníci v **nákladnej, leteckej, lodnej a železničnej doprave** musia pri manipulácii s tovarom používať ochranné rukavice a dezinfekčné prostriedky. Taktiež musia obmedziť kontakt s osobami v zahraničí a mať gumené rukavice vo vozidle. Pre zamestnancov v železničnej doprave vyhotoví zamestnávateľ potvrdenie. Bez potvrdenia im hrozí domáca karanténa!

Členom posádky lietadla a iným členom leteckého personálu, ktorých výkon  
činnosti je nevyhnutný na vykonanie letov lietadiel s miestom vzletu na území iného štátu a miestom pristátia na území SR na ktoré sa nevzťahuje [zákaz vykonávania určených civilných letov](https://www.mindop.sk/ministerstvo-1/doprava-3/civilne-letectvo-24/opatrenia-v-oblasti-civilneho-letectva-z-dovodu-vyskytu-prenosneho-ochorenia-covid-19/vykonavanie-letov), sa nariaďuje dodržiavať protiepidemické opatrenia stanovené Ministerstvom dopravy a výstavby Slovenskej republiky.

Zamestnanci **pohrebných služieb** musia pri práci používať respirátory FFP2/FFP3, maximálne obmedziť priamy kontakt s osobami v zahraničí a mať vo vozidle gumenné rukavice a dezifekčné prostriedky.

**Vodiči a posádky zdravotnej služby** musia pacienta transportovať výlučne vozidlom, ktoré má oddelený priestor pre pacienta, používať osobné ochranné pracovné pomôcky (respirátory FFP2 / FFP3, ochranné okuliare, rukavice) a používať dezinfekčné prostriedky k pravidelnému čisteniu rúk.

! **Upozornenie**

**Ak máte akékoľvek príznaky respiračného ochorenia, bezodkladne to oznámte telefonicky svojmu všeobecnému lekárovi. Ak nemáte lekára na Slovensku, volajte na linku 112.**

## Kto nemusí ísť do karantény (iba s preukazaním sa negatívneho testu)?

! **Upozornenie**

**Pri vstupne na Slovensko je nevyhnutné preukázať sa potvrdením o negatívnom testom na ochorenie COVID-19 nie starším ako 96 hodín. Pre získanie potvrdenia negatívneho výsledku musíte absolvovať iba spoplatnené vyšetrenie. 96 hodinová platnosť negatívneho testu začína dňom oznámenia výsledku.**

### Pracovníci v ktorých oblastiach nemusia ísť do karantény?

* Pracovníci v oblasti zdravotníctva,
* pracovníci v oblasti opatrovateľstva,
* vedecko-výskumní pracovníci,
* pedagogickí zamestnaneci,
* sezónni pracovníci v poľnohospodárskom alebo potravinárskom odvetví,

ktorí majú **trvalý** alebo **prechodný pobyt na Slovensku** a majú uzatvorený pracovnoprávny vzťah, obdobný pracovný vzťah alebo miesto výkonu práce (napr. SZČO) vo vzdialenosti **viac ako 30 km** od hraníc Slovenska s **Českou republikou** a **Rakúskou republikou** a majú potvrdenia od zamestnávateľa o takomto výkone práce (potvrdenie nie je určené, vydá ho zamestnávateľ).

Po vstupe na Slovensko **nemusia** telefonicky ohlasovať svojmu všeobecnému lekárovi vstup na Slovensko.

### Neodkladná starostlivosť o príbuzných mimo Slovenska

Príbuzní, ktorí majú **trvalý** **pobyt** alebo **prechodný pobyt** **na Slovensku** a poskytujú neodkladnú starostlivosti svojim blízkym rodinným príslušníkom na území susedného štátu, ktorí nie sú schopní sa sami o seba postarať, nemusia ísť do povinnej karantény.   
  
Na hranici sú povinní preukázať sa potvrdením o neodkladnej starostlivosti od lekára blízkeho rodinného príslušníka a čestným prehlásením o rodinnom vzťahu. Tieto dokumenty musia byť preložené do **slovenského jazyka**, okrem dokumentov predložených v **českom jazyku**.

! **Upozornenie**

**Ak pobyt v týchto krajinách nepresiahne 24 hodín, nemusia sa preukázať negatívynm testom.**

Ak pobyt v týchto krajinách **presiahne 24 hodín,** sú povinní pri vstupe na územie Slovenskej republiky odovzdať výsledok **negatívneho testu** (potvrdenie o negativite testu) RT-PCR na ochorenie COVID-19 **nie starší ako 96 hodín**.

### Neodkladná starostlivosť o príbuzných na Slovensku

Príbuzní, ktorí majú **trvalý** **pobyt** alebo **prechodný pobyt** v niektorom zo **susedných štátov** Slovenskej republiky a poskytujú neodkladnú starostlivosti svojim blízkym rodinným príslušníkom na území Slovenska, ktorí nie sú schopní sa sami o seba postarať, nemusia ísť do povinnej karantény avšak iba s **negatívnym testov nie starším ako 96 hodín**.   
  
Na hranici sú povinní preukázať sa potvrdením o neodkladnej starostlivosti od lekára blízkeho rodinného príslušníka a čestným prehlásením o rodinnom vzťahu. Tieto dokumenty musia byť preložené do **slovenského jazyka**, okrem dokumentov predložených v **českom jazyku**.

## Kto nemusí ísť do štátnej karantény, ale iba do domácej (iba s preukazaním sa negatívneho testu)?

! **Upozornenie**

**Povinná karanténa naďalej platí pre všetkých, ktorí pricestujú na Slovensko (platí aj pre osoby v spoločnej domácnosti) a nevzťahuje sa na nich toto Opatrenie.**

V rámci zmiernenia opatrení nemusia ísť do povinnej štátnej karantény osoby (a ich blízke osoby alebo ktoré ich sprevádzajú), ktoré sa pri vstupe na Slovensko preukážu **negatívnym** testom na ochorenie COVID-19 **nie starším ako 96 hodín** avšak musia absolvovať domácu karanténu pod dobu 14 dní.   
  
Pri vstupne na Slovensko je nevyhnutné preukázať sa **potvrdením o negatívnom** testom na ochorenie COVID-19 **nie starším ako 96 hodín**. Pre **získanie potvrdenia** negatívneho výsledku musíte absolvovať iba spoplatnené vyšetrenie.

### Kto nemusí absolvovať štátnu karanténu?

* Osoby s obmedzenou schopnosťou orientácie a pohybu,
* tehotné ženy, osoby s onkologickým ochorením, psychiatrickým ochorením, ťažkou poruchou imunity, osoby s osobitnými výživovými potrebami, osoby s chronickými ochoreniami dýchacích ciest, srdca a ciev, osoby s metabolickými poruchami, osoby s epilepsiou, osoby s mentálnou poruchou, osoby so závažnými ochoreniami vyžadujúcimi pokračujúcu injekčnú liečbu v pravidelných intervaloch, zdravotne ťažko postihnuté osoby. Tieto osoby sú pri vstupe na územie Slovenskej republiky **povinné odovzdať potvrdenie od lekára opatrené jeho podpisom a pečiatkou o tom, že ich zdravotný stav spadá pod vyššie uvedené zdravotné obmedzenia**.
* osoby nad 75 rokov,
* a ich blízke a sprevadzajúce osoby.

! **Upozornenie**

**Ak sa preukážete pri vstupe na Slovensko negatívnym testom nie starším ako 96 hodín, musíte absolvovať domácu karanténu po dobu 14 dní. To platí aj pre deti do 3 rokov, nemusia sa však preukazovať negatívnym testom.**

Ak na Slovensko vstupuje osoba mladšia ako 18 rokov bez sprievodu, musí absolvovať domácu karanténu po dobu 14 dní, a to platí aj pre osoby žijúce v spoločnej domácnosti.

Všetky osoby, na ktoré sa vzťahuje povinnosť domácej karantény, sú povinné sa bezodkladne telefonicky hlásiť na miestne príslušnom [regionálnom úrade verejného zdravotníctva.](https://korona.gov.sk/kontakty/)

## Kto musí vstup na Slovensku ohlásiť svojmu lekárovi a čo potom?

Všetky osoby bezprostredne po vstupe na Slovensko musia telefonicky alebo elektronicky ohlásiť svoju všeobecnému lekárovi, v prípade detí pediatrovi, kde budete v domácej karanténe. To platí aj osoby žijúce v spoločnej domácnosti.

Ak nemáte lekára na Slovensku a nemusíte ísť do štátnej karantény (iba s preukázaním sa negatívneho testu), oznámite presné miesto domácej karantény lekárovi samosprávneho kraja.

Všetci všeobecní lekári a pediatri v prípade nahlásenia sa pacienta musia jemu a osobám žijúcich v spoločnej domácnosti vystaviť PN z dôvodu karantény pre COVID-19.

! **Upozornenie**

**Táto povinnosť sa nevzťahuje na osoby, ktoré nemusia ísť do karantény (bez preukazovania sa negatívnym testom), pre zdravotnícky personál a opatrovateľov, obyvateľov prihraničných oblastí, pre osoby, ktorým boli udelené výnimky a študentov.**

## Prihraničné oblasti – informácie pre pendlerov

Od 23. apríla sa od pendlerov na hraniciach vyžaduje trojjazyčné potvrdenie o zamestnaní.[Potvrdenie pre cezhraničných pracovníkov o výkone zamestnania](https://korona.gov.sk/wp-content/uploads/2020/04/PENDLER-Rak-HU-3.docx), treba predkladať na hraničnom priechode pri vstupe na územie Slovenska. Po preukazaní sa týmto potvrdením nemusíte ísť do štátnej a ani domácej karantény. Noste ho stále so sebou.

### Dochádzanie za prácou zo Slovenska

Ak máte **trvalý pobyt** alebo **prechodný pobyt** na Slovensku a zároveň máte uzatvorený **pracovnoprávny** vzťah, **obdobný** pracovný vzťah alebo **miesto výkonu práce** (napr. u SZČO) v prihraničných oblastiach na území susedného štátu vo vzdialenosti **do 30 km** (cestou) od otvoreného hraničného priechodu na územie Slovenskej republiky a máte[**potvrdenie od zamestnávateľa**](https://korona.gov.sk/wp-content/uploads/2020/04/PENDLER-Rak-HU-3.docx) o takomto výkone práce alebo máte **potvrdenie o takomto výkone práce,** nemusíte ísť do karantény.

### Pohyb občanov Slovenska na Slovensko

Ak máte **trvalý pobyt** alebo **prechodný pobyt** v prihraničných oblastiach susedného štátu **do 30 km** od otvoreného hraničného priechodu na územie Slovenskej republiky a zároveň **ste občanom Slovenskej republiky**, tak už nemusíte absolovovať povinnú štátnu ani domácu karanténu.

Povinná karanténa sa nevzťahuje ani na osoby žijúce s Vami v jednej domácnosti, za predpokladu, že prekračujet ehranicu spoločne.

### Dochádzanie za prácou na Slovensko

Ak máte **trvalý pobyt** alebo **prechodný pobyt** v prihraničných oblastiach vo vzdialenosti **do 30 km** (cestou) od otvoreného hraničného priechodu na územie Slovenskej republiky a zároveň máte uzatvorený **pracovnoprávny** vzťah, **obdobný** pracovný vzťah alebo **miesto výkonu práce** (napr. u SZČO) vo  
vzdialenosti cestou do 30 km od otvoreného hraničného priechodu na územie Slovenskej republiky a máte [**potvrdenie od zamestnávateľa**](https://korona.gov.sk/wp-content/uploads/2020/04/PENDLER-Rak-HU-3.docx) o takomto výkone práce alebo **potvrdenie o takomto výkone práce**.

Povinná karanténa sa nevzťahuje ani na osoby, žijúce s Vami v jednej domácnosti, za predpokladu, že prekračujete hranicu spoločne.

## Študenti

### Cestovanie mimo Slovenska

### Štúdium a skúšky

Karanténa sa nevzťahuje študentov, ktorí majú trvalý alebo prechodný pobyt na Slovensku a navštevuje, študujú alebo sa uchádzajú o navštevovanie alebo štúdium na materskej, základnej, strednej alebo vysokej škole v Českej republike, Poľskej republike, Maďarsku alebo Rakúskej republike, vrátane jednej sprevádzajúcej osoby, avšak **musia mať potvrdenia o takejto skutočnosti** (napr. potvrdenie o štúdiu, pozvánka na prijímacie/záverečné skúšky, zápis do školy) a v prípade sprevádzajúcej osoby aj čestné vyhlásenie sprevádzanej osoby.

Ak pobyt mimo Slovenska nepresiahne **24 hodín**, tak po príchode na Slovensko musíte sledovať svoj zdravotný stav a v prípade akýchkoľvek príznakov respiračného ochorenia oznámiť túto skutočnosť telefonicky svojmu všeobecnému lekárovi. Ak nemáte lekára na Slovensku, oznámte tieto príznaky telefonicky na linku 112.

Ak je pobyt mimo Slovenska dlhší ako 24 hodín, musíte **najskôr na 5. deň** od vstupu na Slovensko absolvovať vyšetrenie na COVID-19. Ak bude vyšetrenie pozitívne, musíte to nahlásiť všeobecnému lekárovi alebo pediatrovi a miestne príslušnému [Regionálnemu úradu verejného zdravotníctva](https://korona.gov.sk/kontakty/).   
  
Počas doby čakania na výsledok je nariadená domáca karanténa.

### Športové aktivity žiakov a študentov

**Žiaci základnej školy** alebo **strednej školy** alebo**študenti dennej formy vysokoškolského štúdia**, ktorí nedovŕšili 26 rokov a majú **trvalý pobyt** alebo **prechodný pobyt** v Slovenskej republike a zúčastňujú sa **tréningového procesu**, ako riadni členovia športového klubu v Českej republike, Poľskej republike, Maďarsku alebo Rakúskej republike a sú držiteľmi potvrdenia o takejto skutočnosti (napr. potvrdenie o členstve v športovom klube, v prípade sprevádzajúcej osoby aj čestnévyhlásenie sprevádzanej osoby) nemusia ísť do povinnej krantény.

Do povinnej karantény nemusí ísť ani sprevádzajúca osoba (povolená je iba jedna osoba) avšak musí mať aj čestné vyhlásenie sprevádzanej osoby.

### Cestovanie na Slovensko

Karanténa sa nevzťahuje na študentov, ktorí vstupujú na územie Slovenskej republiky za účelom vykonania prijímacích skúšok, záverečných skúšok, iných skúšok alebo zápisu do škôl na území Slovenskej republiky alebo vypratania osobných vecí z internátov alebo iných ubytovacích zariadení, vrátane jednej sprevádzajúcej osoby, a sú držiteľmi potvrdenia o takejto skutočnosti (napr. pozvánka na prijímacie skúšky, zápis do školy).

! **Upozornenie**

**Pri vstupe na Slovensko musia odovzdať výsledok negatívneho testu (potvrdenie o negativite testu) RT-PCR na ochorenie COVID-19 nie starší ako 96 hodín.**

## Poľnohospodári

Ak máte **trvalý** **pobyt** alebo **prechodný pobyt** **na Slovensku** a obhospodarujete pozemky nachádzajúce sa na území Českej republiky, Maďarska, Rakúskej republiky alebo Poľska **do vzdialenosti 10 km od** štátnej hranice Slovenskej republiky, tak nemusíte ísť do povinnej karantény.

Ak máte **trvalý** **pobyt** alebo **prechodný pobyt** v **Českej republike, Maďarsku, Rakúskej republike** alebo **Poľsku** a obhospodarujete pozemky nachádzajúce sa na území Slovenskej republiky **do vzdialenosti10 km od** štátnej hranice, tak nemusíte ísť do povinnej karantény.

Na hranici ste povinný/á preukázať hodnoverným dokladom v **slovenskom jazyku** preukazujúcim uvedenú skutočnosť (napr. **list vlastníctva, zmluva o nájme poľnohospodárskej pôdy**).  
  
Musíte však sledovať svoj zdravotný stav a v prípade akýchkoľvek príznakov respiračného ochorenia oznámiť túto skutočnosť telefonicky svojmu všeobecnému lekárovi. Ak nemáte lekára na Slovensku, oznámte tieto príznaky bezodkladne telefonicky na linku 112.

## Žiadosti o výnimky na vstup na územie Slovenskej republiky

Pre cestovanie a registráciu osôb cestujúcich na Slovensko platia od 1.5.2020 špecifické pravidlá. Pravidlá sú upravené v opatrení, ktoré definuje výnimky, kedy nemusí osoba po vstupe na územie Slovenskej republiky nastúpiť do štátnej karantény.

! **Upozornenie**

**Podmienkou udelenia výnimky na vstup na územie Slovenskej republiky je preukázanie sa negatívnym testom RT-PCR na ochorenie COVID-19 nie starším ako 96 hodín**. V odôvodnených prípadoch možno požiadať o výnimku aj z tejto povinnosti.

### Ako si vybaviť výnimku?

1. Vyplniť žiadosť(príslušného ministerstva) o výnimku aj s prílohami. Nekompletná žiadosť, alebo žiadosť bez príloh sa považuje za neúplnú a nie je možné jej vyhovieť.
2. Odoslať žiadosť aj s prílohami minimálne 3 pracovné dni pred dátumom požadovaného vstupu.
3. Výnimku udeľuje Úrad verejného zdravotníctva SR (ďalej ÚVZ SR) na základe odôvodnenej písomnej žiadosti príslušného ministra. Schválenie oznámia žiadateľovi e-mailom do 24 hodín od schválenia.

[Stiahnuť žiadosť o výnimku (DOCX, 15 kB)](https://korona.gov.sk/wp-content/uploads/2020/05/ziadost_vynimky.docx)

! **Upozornenie**

**O výnimky sa žiada na ministerstvách, pod ktoré žiadosť vecne patrí. Presné informácie o postupe udelenia výnimiek sú na webových stránkach jednotlivých ministerstiev.**

### Kedy a kam zaslať žiadosť?

### Príklady situácií pre podanie žiadosti a ich smerovania na správne ministerstvo.

V prípade **pohrebov** a **svadieb** pošlite vyplnenú žiadosť na Ministerstvo vnútra SR na e-mail: [vynimky@minv.sk](mailto:vynimky@minv.sk) alebo vyplnte[žiadosť priamo na stránke Ministerstva vnútra SR](http://www.minv.sk/?formular-vynimka).

V prípade vstupu alebo opúšťania územia SR **za účelom zabezpečenia liečby zdravotného stavu** seba alebo blízkych osôb je potrebné podať žiadosť na Ministerstvo zdravotníctva SR na e-mail: [covid.cestovanie@health.gov.sk](mailto:covid.cestovanie@health.gov.sk). V prípade výnimky podľa tohto opatrenia je potrebné posať žiadosť na tento e-mail: [vynimky@health.gov.sk](mailto:vynimky@health.gov.sk). Ako vyplniť žiadosť a viac informácií sa dozviete [na stránke MZ SR](https://www.health.gov.sk/?covid-19-vynimky-informacia).

V prípade jednorázových vstupov **expertov, špecialistov a technikov** potrebných pre **odstránenie krízových situácií vo firmách** a jednorázových vstupov **konateľov** firiem pošlite vyplnenú žiadosť na Ministerstvo hospodárstva SR na e-mail: [koronavynimky@mhsr.sk](mailto:koronavynimky@mhsr.sk). Viac informácií na [stránke MH SR](https://www.mhsr.sk/koronavirus/ziadost-o-udelenie-vynimky-na-vstup-na-uzemie-sr).

V prípade **občanov v zahraničí**, ktorí sa vracajú do SR v rámci organizovanej repatriácie, resp. je im z dôvodu ich mimoriadnej a závažnej životnej situácie potrebné poskytnúť konzulárnu asistenciu pošlite vyplnenú žiadosť na Ministerstvo zahraničných vecí SR na e-mail: [karantena-navraty@mzv.sk](mailto:karantena-navraty@mzv.sk). Viac informácií na [stránke MZV SR](https://www.mzv.sk/cestovanie/covid19/registracia).

V prípade jednorázových vstupov **expertov, špecialistov a technikov** potrebných pre odstránenie krízových situácií a zabezpečenie služieb a servisu v oblasti **poľnohospodárstva, lesného hospodárstva, potravinárstva** alebo **v inom agrosektore** vyplňte [žiadosť priamo na stránke Ministerstva pôdohospodárstva a rozvoja vidieka SR](https://www.mpsr.sk/ziadost-o-vstup-servisnych-pracovnikov-zo-zahranicia/439). **Od 01.06.2020 do 30.10.2020** po schválení žiadosti nebude nutné preukazovať sa negatívnym testov; to platí aj pre sprevádzajúce osoby. Viac informácií o postupe [na stránke ministerstva](https://www.mpsr.sk/ako-zabezpecovat-servis-technickych-poruch-zo-zahranicia/437---15265/).

V prípade vstupu na územie SR **z dôvodu nutnej starostlivosti** **o svojich príbuzných alebo o blízke osoby** najmä **zo zdravotných dôvodov** ako aj z dôvodu **zlúčenia rodiny** pošlite vyplnenú žiadosť na Ministerstvo práce, sociálnych vecí a rodiny SR na email: [okv@employment.gov.sk](mailto:okv@employment.gov.sk). Informácie ohľadom povinných údajov v žiadosti je však potrebné konzultovať na uvedenej emailovej adrese MPSVaR SR.

Prečítajte si plné znenie [Opatrenia ohľadne štátnej karantény zo dňa 20. mája 2020 (PDF, 136 kB)](https://korona.gov.sk/wp-content/uploads/2020/05/opatrenie_uvz_sr_statna_karantena_20_05_2020.pdf). Toto opratrenie zároveň ruší [Opatrenia ohľadne štátnej karantény zo dňa 15. mája 2020 (PDF, 140 kB)](https://korona.gov.sk/wp-content/uploads/2020/05/statna_karantena_15_05.pdf) a [Opatrenie ohľadne štátnej karantény zo dňa 29. apríla 2020 (PDF, 128 kB)](https://korona.gov.sk/wp-content/uploads/2020/04/statna_karantena_a_pendleri_30_04.pdf).